**Feketeerdő Község Önkormányzata Képviselő-testületének**

**1/2017. (II.27.) önkormányzati rendelete**

az önkormányzat 2017. évi költségvetésről

# Feketeerdő Község Önkormányzatának Képviselő-testülete a helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138. § (1) bekezdés b) pontjában, valamint Magyarország 2017. évi központi költségvetéséről szóló 2016. évi XC. törvény 59. § (6) bekezdésében kapott felhatalmazás alapján, Magyarország Alaptörvénye 32. cikk (1) bekezdés f) pontjában meghatározott feladatkörében eljárva, a következőket rendeli el:

**1. §**

(1) Feketeerdő Község Önkormányzatának Képviselő-testülete (a továbbiakban: Képviselő-testület) Feketeerdő Község Önkormányzata (a továbbiakban: Önkormányzat) 2017. évi költségvetésének

a) tárgyévi kiadásait 71 453 592 Ft-ban állapítja meg. A kiadási összegen belül

a kötelezően ellátandó feladatok kiadása 47 276 269 Ft,

az önként vállalt feladatok kiadása 24 177 323 Ft,

az állami (államigazgatási) feladatok kiadása 0 Ft.

b) tárgyévi bevételeit 71 453 592 Ft-ban állapítja meg. A bevételi összegen belül

a kötelezően ellátandó feladatok bevétele 69 173 592 Ft,

az önként vállalt feladatok bevétele 2 280 000 Ft,

az állami (államigazgatási) feladatok bevétele 0 Ft.

(2) A Képviselő-testület költségvetési egyenleg összegét működési bevételek és működési kiadások egyenlege és a felhalmozási bevételek és felhalmozási kiadások egyenlege szerinti bontásban az 1. melléklet szerint hagyja jóvá.

(3) A Képviselő-testület a 10 689 746 Ft működési hiányt, valamint a 21 464 000 Ft fejlesztési hiányt belső forrásból, az előző évi maradvány igénybevételével finanszírozza.

(4) Az Önkormányzat költségvetési bevételi előirányzatait és költségvetési kiadási előirányzatait kiemelt előirányzatok, kötelező feladatok, önként vállalt feladatok és államigazgatási feladatok bontásban a 2-3. mellékletek tartalmazzák.

**2. §**

(1) A Képviselő-testület az Önkormányzat irányítása alá tartozó költségvetési szervek engedélyezett létszámát az alábbiak szerint határozza meg:

Önkormányzat: 1 fő

(2) A Képviselő-testület az Önkormányzatnál a közfoglalkoztatottak átlaglétszámát 3 főben állapítja meg.

**3. §**

A Képviselő-testület a kiadások főösszegén belül a fejlesztési feladatok előirányzatát  
26 201 000 Ft-ban állapítja meg. Az önkormányzat fejlesztési kiadásait feladatonkénti bontásban a  
4. melléklet tartalmazza.

**4. §**

A költségvetés tartalékát 4 743 323 Ft-ban állapítja meg a Képviselő-testület.

### 5. §

### A Képviselő-testület – a Dunakiliti Közös Önkormányzati Hivatalnál foglalkoztatott köztisztviselők vonatkozásában – 43 000 Ft összegben állapíthatja meg az illetményalapot.

### 6. §

(1) Az Önkormányzat költségvetési rendeletében megjelenő bevételek és kiadások módosítására, a kiadási előirányzatok közötti átcsoportosításra a (2) bekezdésekben meghatározott kivétellel a Képviselő-testület jogosult.

(2) A Képviselő-testület tételenként 500 000 Ft, de legfeljebb évi 2 000 000 Ft értékhatárig felhatalmazást ad a polgármester számára a költségvetés kiemelt előirányzatai közötti, valamint a rendeletben meghatározott egyes fejlesztési feladatok közötti előirányzat átcsoportosításra.

(3) A finanszírozási bevételekkel és kiadásokkal kapcsolatos hatásköröket a Képviselő-testület utólagos beszámolási kötelezettség mellett a polgármesterre ruházza át az alábbiak szerint:

a) az Önkormányzat számláján lévő szabad pénzeszköznek

aa) a számlavezető pénzintézetnél határozott időre lekötött betétként történő elhelyezése,

ab) a számlavezető pénzintézetnél határozott időre lekötött betétként történő elhelyezése esetén annak lejárata előtti visszavonása,

ac) a számlavezető pénzintézeten keresztül tőkegarantált értékpapírba történő befektetése,

ad) a számlavezető pénzintézeten keresztül tőkegarantált értékpapírba történő befektetése esetén annak lejárata előtti eladása;

b) az Önkormányzat számláján lévő átmenetileg szabad pénzeszköznek

ba) a számlavezető pénzintézetnél határozott időre lekötött betétként történő elhelyezése,

bb) a számlavezető pénzintézetnél határozott időre lekötött betétként történő elhelyezése esetén annak lejárata előtti visszavonása,

bc) állampapírba történő befektetése,

bd) állampapírba történő befektetése esetén annak lejárata előtti eladása.

**7. §**

A rendelet a kihirdetését követő napon lép hatályba, de rendelkezéseit 2017. január 1-jétől kell alkalmazni.

Novák András dr. Varga József

polgármester jegyző

A rendelet kihirdetve: 2017. február 27.

dr. Varga József

jegyző